armvectores/hy_wikipedia_2023 huggingface dataset:
«Անկախ ոգի» մրցանակ տղամարդու լավագույն դերակատարման համար

«Անկախ ոգի» մրցանակ տղամարդու լավագույն դերակատարման համար, ամերիկյան կինեմատոգրաֆիական պարգև։ Շնորհվում է 1986 թվականից Film Independent ոչ առևտրային կազմակերպության կողմից՝ անկախ կինոֆիլմում լավագույն դերասանի գլխավոր դերակատարման համար։
Մրցանակի գոյության ողջ ընթացքում այն ստացել է 35 դերասան։ Ադամ Սանդլերն արժանացել է մրցանակին «Միավոր զարդեր» ֆիլմում Հովարդ Ռատգեր դերի համար։ Դերասաններ Ջեֆ Բրիջեսը և Ֆիլիպ Սեյմուր Հոֆմանը նվաճել են մրցանակների մեծ մասը «Լավագույն դերասան գլխավոր դերում» անվանակարգում։ Նրանք կրկնակի մրցանակակիրներ են։ Դերասաններ Ջեյմս Վուդսը, Ջեֆ Բրիջեսը, Շոն Փենը և Ռայան Գոսլինգը երեք անգամ առաջադրվել են մրցանակի համար՝ որպես գլխավոր դերում լավագույն դերասաններ։ Սա այս կատեգորիայի անվանակարգերի ռեկորդային քանակ է։


== Հաղթողներ և թեկնածուներ ==
Ստորև բերված աղյուսակներում «Անկախ ոգի» մրցանակի հաղթողների և թեկնածուների անուններն են «Լավագույն դերասան գլխավոր դերում» անվանակարգում։


=== 1980-ական թվականներ ===


=== 1990-ական թվականներ ===


=== 2000-ական թվականներ ===


=== 2010-ական թվականներ ===


== Վիճակագրություն ==


=== Մի քանի մրցանակի դափնեկիրներ ===


=== Մրցանակի բազմակի հավակնորդներ ===
Աղյուսակներում կես համարձակ ոսկե տառատեսակով նշվում է այն տարիները, որոնցում հավակնորդները դարձել են մրցանակի դափնեկիրներ։ 


== Տես նաև ==
Օսկար լավագույն դերասանի համար


== Ծանոթագրություններ ==


== Արտաքին հղումներ ==
Մրցանակի պաշտոնական կայք
Միքայել Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Միքայել Վահանի Խաչատրյան (դեկտեմբերի 16, 1915(1915-12-16) - հունվարի 15, 2004(2004-01-15), Երևան, Հայաստան), հայ շեփորահար, մանկավարժ, հասարակական գործիչ։ ՀԽՍՀ արվեստի վաստակավոր գործիչ (1965), պրոֆեսոր (1976 )։
Դաշնակահար, օպերային երգչուհի Մարիաննա Հարությունյանի ամուսինը։


== Կենսագրություն ==
Միքայել Խաչատրյանը ծնվել է Շահրիար գյուղում։ 1933-1938 թվականներին սովորել է Երևանի Կոմիտասի անվան պետական կոնսերվատորիայում։ 1938 թվականին Հայաստանի նորաստեղծ ջազ նվագախմբի դիրիժոր Ցոլակ Վարդազարյանի հրավերով եղել է նվագախմբի առաջին շեփորահարը։ 1947 թվականին ավարտել է Մոսկվայի կոնսերվատորիան` պրոֆեսոր Տաբակովի դասարանը։ 1947-1950 թվականներին աշխատել է Հայֆիլհարմոնիայի սիմֆոնիկ նվագախմբում, 1950 թվականից` Երևանի օպերայի և բալետի թատրոնում, 1970-1973 թվականներին՝ գեղարվեստական ղեկավար և տնօրեն։ 1947-2004 թվականներին դասավանդել է Երևանի կոնսերվատորիայում, 1960-1967 թվականներին՝ դեկան, 1967-1970 և 1973-1985 թվականներին՝ պրոռեկտոր, 1981-1992 թվականներին, միաժամանակ՝ ամբիոնի վարիչ։
Խաչատրյանը հարստացրել է շեփորի երկացանկը՝ կատարելով փոխադրումներ և մշակումներ շեփորի և դաշնամուրի համար Բախի, Հենդելի, Հայդնի, Մոցարտի, Մենդելսոնի, Պուլենկի, Կոմիտասի, Սպենդիարյանի և այլոց ստեղծագործություններից։ Հեղինակել է «Շեփոր նվագելու դպրոց» վերնագրված դասագիրքը։
1963 թվականին Լենինգրադում, 1980 թվականին Տալլինում եղել է համամիութենական մրցույթների ժյուրիի անդամ, 1985 թվականին Բաքվում՝ Անդրկովկասյան մրցույթի ժյուրիի նախագահ։


== Գրականություն ==
Թովմասյան Վ., Կյանքի ուրվագիծ։ Միքայել Խաչատրյան, Երևան, 2004։


== Ծանոթագրություններ ==
Իվրանշ

Իվրանշ (ֆր.՝ Yvrench), համայնք Ֆրանսիայի Պիկարդիա մարզի Սոմ գավառում։
Բնակչությունը 2013 թվականի դրությամբ կազմում է 312 մարդ, բնակչության խտությունը` 33.58 մարդ/կմ²։ Բնակավայրը զբաղեցնում է 9.29 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 38 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 165 աշխատունակ (15-64 տարեկան) բնակիչ, որոնցից ակտիվ էին 114-ը, իսկ ոչ ակտիվները` 51։ Ակտիվության ցուցանիշը կազմում է 69,1 %։ 114 աշխատունակ մարդկանցից աշխատել է 104 անձ (59 տղամարդ և 45 կին)։ Գործազուրկ են եղել 10 անձ (6 տղամարդ և 4 կին)։ 51 անաշխատունակներից 7-ը եղել են աշակերտներ կամ ուսանողներ, 14-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծաղկավաճառ ծերունի (արձան, Երևան)

«Ծաղկավաճառ ծերունի» քանդակ, գտնվում է Երևանի կենտրոնում՝ Աբովյան փողոցում, տեղադրվել է 1995 թվականին։


== Հեղինակ ==
Քանդակագործ՝ Լևոն Թոքմաջյան


== Տվյալներ ==
Քանդակը բրոնզից է, բարձրությունը 2 մետր է։


== Պատմություն ==
Երևանում հայտնի ծաղկավաճառ ծերունի Կարաբալայի արձանը տեղադրվել է 1995 թվականին Աբովյան փողոցի այն հատվածում, որտեղ այժմ Հյուսիսային պողոտան է։ Այդ պողոտայի շինարարության հետ կապված արձանը մի քանի անգամ տեղափոխվել է։ Սկզբում այն տեղափոխվեց դիմացի մայթ, այնուհետև Տերյան փողոց, իսկ այժմ գտնվում է սկզբնական վայրից մի քանի մետր ներքև՝ նախկին «Մանկական աշխարհ» հանրախանութի պատի տակ։


== Պատկերասրահ ==

		
		


== Տես նաև ==
«Ջրավաճառ տղան» քանդակ (Երևան)


== Աղբյուրներ ==
ՄԻ ԼԵԳԵՆԴԻ ՊԱՏՄՈՒԹՅՈՒՆ. ԿԱՐԱԲԱԼԱ
Կարաբալայի հուշարձանը(չաշխատող հղում)
Երեցի ձոր

Երեցի ձոր․ ձոր Մեծ Հայքի Կորդվաց աշխարհի Փոքր Աղբակ գավառում։ Ըստ ավանդության՝ Բարդուղիմեոս առաքյալն այստեղ քար է դարձրել մի ոմն երեցի։


== Ծանոթագրություններ ==
პ

Պար (վրացերեն՝ პარი), վրացական այբուբենի տասնհինգերորդ տառն է։ Համապատասխանում է հայերեն Պ պ տառին։ Թվային արժեքը՝ 80։
Յունիկոդ՝

Ⴎ ։ U+10AE
პ ։ U+10DE


== Ծանոթագրություններ ==
Կոլյա Ավանեսյան

Կոլյա Շամիրի Ավանեսյան, (հունվարի 19, 1957, Չայլու (այժմ՝ գյուղ Այգեստան), Մարտակերտի շրջան - հուլիսի 3, 1993, Լևոնարխ, Մարտակերտի շրջան), հայ ազատամարտիկ, հրամանատար։


== Կենսագրություն ==
1975-1977 թվականներին ծառայել է ԽՍՀՄ Զինված ուժերում։ 1978 թվականին ավարտել է Լենինագորսկի (Ղազախստան) ավտոճանապարհային տեխնիկումը։ 1990-1993 թվականներին կամավորական ջոկատի, Չայլուի վաշտի (դասակի հրամանատար) կազմերում մասնակցել է Մարտակերտի շրջանի ինքնապաշտպանական ու ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Այգեստանում։
(339) Դորոթեա

(339) Դորոթեա (անգլ.՝ Dorothea), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 25-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,012062 ա. մ., առավելագույնը մոտենում է 2,7276 ա. մ. հեռավորության վրա և հեռանում 3,2965 ա. մ.։ Արեգակի շուրջ մեկ ամբողջական պտույտ է կատարում 1909,39 երկրային օրվա ընթացքում, իր ուղեծրով շարժվելով միջինում 0,188542 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,93° անկյուն։
Դորոթեա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(339) Դորոթեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գայոս Սեքստոս Կալվին

Գայոս Սեքստոս Կալվին (լատ.՝ Gaius Sextius Calvinus, մ.թ.ա. 2-րդ դար, Հին Հռոմ - ենթդ․  մ.թ.ա. 2-րդ դար, անհայտ), Հին Հռոմի հանրապետության հյուպատոս, զորավար և քաղաքական գործիչ, "Սեքստիյան Ակվա" քաղաքի հիմնադիր (ժամանակակից անվանում՝ Էքս-ան-Պրովանս)։
Ելփիս

Ելփիս, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Էլպիս բերդից 6 կմ հեռավորության վրա, Արածանիի աջ կողմում, ձորահովտում։


== Պատմություն ==
Հայաբնակ գյուղ էր։ Գյուղն ավերվել, իսկ բնակիչները բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1912 թվականին ուներ 75, իսկ 1915 թվականին՝ 65 տուն հայ բնակիչ։


== Տնտեսություն ==
Բնակչության հիմնական զբաղմունքը հողագործությունն ու խաշնարածությունն էր։


== Օգտակար հանածոներ ==
Գյուղի մոտակայքում կար քարաղի հանքեր։


== Պատմամշակութային կառույցներ ==
Ելփիսն ուներ Ս. Գևորգ անունով եկեղեցի։


== Կրթություն ==
Եկեղեցուն կից գործում էր վարժարան։


== Անվանի մարդիկ ==
Ելփիսում է ծնվել դերասան Ժոն Էլոյանը (1912-1982)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(546) Հերոդիաս

(546) Հերոդիաս (անգլ.՝ Herodias), աստերոիդ աստերոիդների հիմնական գոտում։ Հայտնաբերվել է 1904 թվականի հոկտեմբերի 10-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,597376 ա. մ., առավելագույնը մոտենում է 2,2964 ա. մ. հեռավորության վրա և հեռանում 2,8983 ա. մ.։ Արեգակի շուրջ մեկ ամբողջական պտույտ է կատարում 1528,98 երկրային օրվա ընթացքում, իր ուղեծրով շարժվելով միջինում 0,235452 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,85° անկյուն։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(546) Հերոդիաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուրունիչի

Ֆուրունիչի, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Հունաստանի ազգային գրադարան

Հունաստանի ազգային գրադարան (հուն․՝ Εθνική Βιβλιοθήκη της Ελλάδος, անգլ.՝ National Library of Greece), Հունաստանի Հանրապետության ազգային գրադարան, տպագիր գրականության կենտրոնական պահոց, ազգային մատենագիտության կենտրոն, ISBN, ISSN և ISMN կենտրոն։ Գրադարանի գլխավոր մասնաշենքը Աթենքի Կապոդիստրիայի անվան համալսարանի և Ազգային ակադեմիաի հետ միասին հանդիսանում է Աթենքի նեոդասական եռյակի մասը, որը կառուցել է Տեոֆիլիա Ֆոն Հանսենը։ Ստեղծված է դորիական ոճով։


== Պատմություն ==
Ազգային գրադարանի հիմնադրման գաղափարը պատկանում է շվեյցարացի հայտնի ֆիլելին Յակոբ Մեյերին։ Այդ մասին նա գրել է Մեսոլոնգիոն քաղաքի «Հունական ժամանակագրություն» թերթում 1824 թվականի օգոստոսին տպագրված իր հոդվածում։ Այդ գաղափարի իրականացումը հանձն առավ Հունաստանի նոր կառավարությունը՝ Յոհան Կապոդիստրիայի գլխավորությամբ։ Վերջինս դրա կողքին ավելացրեց նաև այնպիսի ինտելեկտուալ ինստիտուտներ, ինչպիսիք են կրթական հաստատությունները, ազգային թանգարաններն ու տպագրատները։ Անմիջական ղեկավար դարձավ Անդրեաս Մուստոկսիդիսը ով այդպիսով դարձավ նաև Ազգային հնագիտական թանգարանի և Ազգային դպրոցի տնօրեն։
1830 թվականի վերջին գրադարանը, որին մուստոկսիդիսը անվանեց Ազգային գրադարան արդեն ուներ 1018 տպագիր գիրք՝ հույների կամ ֆիլելինների կողմից։ 1834 թվականին գրադարանը տեղափոխվել է նոր մայրաքաղաք Աթենք։ այստեղ այն ժամանակավորապես տեղավորվեց նախ հռոմեական շուկայի քաղաքային բաղնիքում այնուհետև Սուրբ Ելեֆտերիոսի վանքում եկեղեցու կողքին։ Գրադարանի հավաքածուն շատ արագ աճեց։ Դմիտրիս Պոստոլակասի կողմից գնվեց 1995 հատոր։ Գրադարանը նվեր ստացավ նաև Քրիստափոր և Կոնստանտինոս Սակելարիոսների հավաքածուն՝ 5400 հատոր, և Մարկոս Ռեներիոսի հավաքածուն՝ 3401 հատոր։
1842 թվականին հասարակական գրադարանը միավորվեց Աթենքի համալսարանի գրադարանի հետ. արդյունքում գրադարանն ունեցավ շուրջ 15000 հատոր և տեղավորվեց համալսարանի նոր մասնաշենքում, որը կառուցվել է Օտտոն թագավորի նախաձեռնությամբ։ Համալսարանի նոր տնօրեն նշանակվեց Գևորգ Կոզաքիս-Տիպալդոսը, ով այդ պաշտոնում մնաց մինչև 1863 թվականը։ 1866 թվականին երկու գրադարանները միավորվեցին և ստացան Հունաստանի ազգային գրադարան անվանումը։
1888 թվականի մարտի 16-ին սկսվեց գրադարանի նոր մարմարե շենքի շինարարությունը, որը կատարվեց հունական սփյուռքի ներկայացուցիչներ Պանագիս եղբայրների և կեֆալոնիացի Մարիանոս և Անդրեաս Վալեանոսների ֆինանսավորամբ։ Գրադարանը համալսարանի շենքում մնաց մինչև 1903 թվականը, որովհետև այն արդեն տեղափոխվել էր նոր մասնաշենք, որը կառուցվել էր Ֆեոֆել Գանսենի նախաձեռնությամբ և ճարտարապետ Էռնստ Զիլլերի գլխավորությամբ։
Ներկայումս գրադարանը գտնվում է Վալիանոս եղբայրների մասնաշենքում։ Նրա տնօրենն է Եկատերինա Կորդուլան։


== Ծանոթագրություններ ==


== Արտաքին հղումներ ==
Գրադարանի պաշտոնական կայք Archived 2009-04-18 at the Wayback Machine.
Վյաչեսլավ Մանուչարով

Վյաչեսլավ Ռաֆայելի Մանուչարով (ռուս.` Вячеслав Рафаэльевич Манучаров, հոկտեմբերի 6, 1981(1981-10-06), Մոսկվա, ԽՍՀՄ), թատրոնի և կինոյի ռուսական դերասան, հեռուստահաղորդավար, երգիչ։


== Կենսագրություն ==
Վյաչեսլավ Մանուչարովը ծնվել է Մոսկվայի մորթեղենի առաջին գործարանի տնօրենի` Ռաֆայել Մանուչարովի և վարսահարդարման սրահի տնօրեն Նադեժդա Շեպելևա-Կոպեյկոյի ընտանիքում։ Նրա հայրական ազգանունը Մանուչարյանց է, իսկ մայրական կողմի արմատներով, նա ծագում է բնիկ մոսկվացիներ համարվող հին ազնվական, իշխան Շեպելևների տոհմից, ովքեր ուղիղ հարազատական կապ ունեին Մուսինների և Պուշկինների հետ։ Վյաչեսլավի հայրական տատը` Շուշանիկ Մանուչարյանցը եղել է Վլադիմիր Լենինի անձնական քարտուղարն ու գրադարանավարը։ Վյաչեսլավի դաստիարակությամբ զբաղվել է տատը, ով գեներալի կին էր և այդ հանգամանքը առիթ է հանդիսացել, որպեսզի Վյաչեսլավի մանկությունն անցնի Պերեդելկինոյում, Ծղալտուբոյում և Սաուլկրաստիում գտնվող գեներալների կառավարական ամառանոցներում։
Վյաչեսլավը սովորել է Մոսկվայի պետական համալսարանի քիմիայի ֆակուլտետին կից դպրոցում։ Դեռ դպրոցական տարիներին նկարահանվել է ռուսական առաջին երիտասարդական «Հասարակ ճշմարտություններ» հեռուստասերիալում։ 2003 թվականին ավարտել է Բորիս Շչուկինի անվան բարձրագույն թատերական ուսումնարանը։ 2003-2009 թվականներին աշխատել է Ռուսական ակադեմիական երիտասարդական թատրոնում։ 2012 թվականից համագործակցում է Սանկտ Պետերբուրգի Արկադի Ռայկինի անվան էստրադայի թատրոնի հետ։
Որպես դերասան, 2008-2011 թվականներին հեռուստատեսությամբ հանդես է եկել «Մեծ տարբերություն» երգիծական շոուի եթերում, որտեղ նմանակել է ռուսական շոու բիզնեսի ներկայացուցիչների, դերասանների, երգիչների և այլ մասնագիտությունների տեր մարդկանց։ Տարբեր հեռուստաալիքներով վարել է բազմաթիվ հաղորդումներ` «Կյանքի համը», «Սիրահարվելու 10 առիթներ», «Cosmopolitan. Տեսատարբերակ», «Հարուստներ և հայտնիներ», «Խոհանոցում` ով ում» և այլ հաղորդումներ։ 2011 թվականին ձայնագրել և կատարում է խորհրդային էստրադայի հիթեր և երգեր ֆիլմերից։


== Անձնական կյանք ==
Վյաչեսլավ Մանուչարովի առաջին կինը Վիկտորյա Սելիվյորստովան էր։ Ունեն մեկ դուստր։ Երկրորդ կինը Դորա Նադեժդինան է։ Նրանք ունեն երկու երեխա` մեկ դուստր և մեկ որդի։


== Մրցանակներ ==
2002 - Անդրեյ Միրոնովի անվան մրցանակի դափնեկիր։
2003 - Յակով Սմոլենսկու անվան մրցանակի դափնեկիր։
2007 - «Մոսկովսկի կոմսոմոլեց» («Московский комсомолец») թերթի մրցանակ` «Ինքնասպանը» ներկայացումում տղամարդու լավագույն երկրորդական դերի համար։
2015 - Fashion People Awards-2015 մրցանակը` «Տարվա դերասան»։


== Մասնակի ֆիլմագրություն ==


== Ծանոթագրություններ ==
Խեթական փոխառությունները հայերենում

Խեթական փոխառություններ, հայերենի` խեթերենից փոխառված բառերը։
Խեթերենով խոսող ժողովուրդը մ. թ. ա. 3-2-րդ հազարամյակներում գոյություն է ունեցել Փոքր Ասիայի այն տարածքում, որ համընկնում է Պատմական Հայաստանի հարավարևմտյան սահմանների հետ։ Խեթական պետության փլատակների վրա կազմավորված հայ ժողովուրդին ձուլվել են նաև խեթական էթնիկական հոծ զանգվածներ, իսկ հայերենն իր մեջ առել է ցեղակից այդ լեզվի շատ տարրեր, այդ թվում նաև բառեր, որոնց զգալի մասը համարվում են ենթաշերտային կամ ստացվածքային այնպես, ինչպես ուրարտական ու խուռիերեն բառերը։
Հ. Աճառյանը խեթերենից փոխառություն է համարում 10 բառ` ապա, հատակ, հատանել, խանգարել, ոլորել, վառել, փշրել, առավոտ, փետուր, շարավանդ (կապ)։
Գ. Ղափանցյանը հայ-խեթական բառային ընդհանրությունները տարբերակում է խեթական փոխառություններից։ Հայ խեթական ընդհանուր բառեր են համարվում՝ անթեղ, ատաղձ, արգատ, արվեստ, ապա, գորգ, թողնել, իրար, խառն, խելք, խիղճ, խնայել, խորթ, խուղ, հյուղ, խումբ, խմբել, ծուխ, կարիք, կարիճ, հատել, հեգնել, հիմա, հտպիտ (ծաղրածու), ճիվաղ, ճորխ, ջախջախել, սկսել, սպրդել, տագնապ, տող, փետուր։
Խեթերենից կատարված փոխառություն են համարվում աղանդեր, բարգավաճ, մանավանդ, ուրդ (առու), քրթմնջել բառերը։


== Ծանոթագրություններ ==


== Տես նաև ==
Իրանական փոխառությունները հայերենում
Հունական փոխառությունները հայերենում
Լատինական փոխառությունները հայերենում
Քիպերիկ

Քիպերիկ (լատ.՝ Chilperic; 629/630—632), 632 թվականին Աքվիտանիայի թագավոր Մերովինգների հարստությունից։ Որոշ աղբյուրներում Քիլդերիկ։


== Կենսագրություն ==
Ըստ Ֆրեդեգարի վկայությունների, Քիպերիկը Աքվիտանիայի թագավոր Խարիբերտ II-ի տղան է։ Նրա մոր անունը հայտնի չէ, բայց «Ալաոնա փաստաթղթում» նրան անվանել են Գիզել Բասկոնսկի։ Քիպերիկը ծնվել է 629 կամ 630 թվականին Վասկոնիայում։ Երբ 632 թվականին նրա հայրը հանկարծակի մահացավ, Քիպերիկը հայտարարվեց Աքվիտանիայի թագավոր։ Սակայն նրա քեռի Դագոբերտ I-ի զորքերը ներխուժել են մանկահասակ թագավորի տարածք, նրան  բռնել են և սպանել։


== Ծանոթագրություններ ==


== Գրականություն ==
Martina Hartmann. Aufbruch ins Mittelalter. Die Zeit der Merowinger. 2. Auflage. WBG, Darmstadt 2011, ISBN 978-3-534-24034-0


== Արտաքին հղումներ ==
Franks, Merovingian Kings (անգլ.)
Աստերոիդների ցանկ (235401-235500)

Աստերոիդների ցանկ (235301-235400)  • Աստերոիդների ցանկ  • Աստերոիդների ցանկ (235501-235600)
 Աստերոիդների ցանկ (235301-235400)  • Աստերոիդների ցանկ  • Աստերոիդների ցանկ (235501-235600)
Սելիտկան

Սելիտկան  (ռուս.՝ Селиткан), գետ Ռուսաստանի Ամուր մարզում։ Աջ վտակը՝ Սելեմջան։
Երկարությունը՝ 180 կմ է տարածքը 2970 կմ²։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Ամուրի ավազանային շրջանին, գետի ջրատնտեսային տեղամասը՝ Ամուր գետն է, գետի ենթաավազանը Զեյան, գետի գետային ավազանը Սլեմջան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 20030400312118100034654
Կոդը ըստ հիդրոլոգիական հետազոտության (ՌԴ) — 118103465
Ավազանի կոդը —20.03.04.003
Ծավալի համարը ըստ ՌԴ-ի — 18
Թողարկումը ըստ ՌԴ-ի — 1


== Ծանոթագրություններ ==
Զենադին

Զենադին, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 306 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Արմեն Շավերդյան

Արմեն Շավերդյան (մարտի 19, 1987(1987-03-19), Թեհրան, Իրան), հայ ռոք-երաժիշտ, «The Beautified Project» ռոք-խմբի անդամ։


== Կենսագրություն ==
Արմեն Շավերդյանը ծնվել է 1987 թվականի մարտի 19-ին, Իրանի Թեհրան քաղաքում։ Դաշնակահար Առլեն Շավերդյանի եղբայրն է։ Սովորել է Նվարդ Գուլբենգյանի անվան տարրական դպրոցում, ուսումը շարունակել է «Գոհար» միջնակարգ դպրոցում, այնուհետև` Քուշեշ Դավթյանի անվան ավագ դպրոցում։ Արմեն Շավերդյանը դպրոցը ավարտել է 2004 թվականին, որից հետո տեղափոխվել է Երևան` ուսումը շարունակելու նպատակով։ 2005-2010 թվականներին սովորել է Երևանի Մխիթար Հերացու անվան պետական բժշկական համալսարանի ատամնաբուժական ֆակուլտետում, ապա շարունակել է` որպես օրթոպեդիկ ատամնաբուժական ամբիոնի կլինօրդիանտոր։ 2010 թվականից աշխատում է որպես ատամնաբույժ։ 2006 թվականից միացել է «The Beautified Project» ռոք խմբին` որպես կիթառահար և բեք-վոկալիստ։ Խմբի շրջանակներում մասնակցել է մի շարք համերգների, ռոք-փառատոների Երևանում և արտերկրում, 2011 թվականին և 2013 թվականին արժանացել է Հայաստանի ազգային երաժշտական մրցանակաբաշխության «Տարվա լավագույն ռոք խումբ» մրցանակին։ Համերգներով հանդես է եկել Ավստրիայում, Ֆրանսիայում, Գերմանիայում, Վրաստանում, Լեհաստանում, Անգլիայում, որտեղ «BBC» ընկերությունը դոկումենտալ ֆիլմ է նկարահանել խմբի մասին։ 2011 թվականին խմբի հետ ներկայացել է «Կիլիկիա» երգով և հանդես եկել համերգով Լոնդոնում՝ նվիրված Հայոց Ցեղասպանությանը։


== Արտաքին հղումներ ==
The Beautified Project խմբի պաշտոնական կայք
Հայրենիքի պաշտպանի վերականգնողական կենտրոն

Զինվորի տուն վերականգնողական կենտրոն, Երևանում գործող բժշկական կենտրոն վիրավոր և հաշմանդամ զինծառայողների համար։ Կենտրոնը տեղակայված է «Հերացի» թիվ 1 հիվանդանոցային համալիրի մասնաշենքում՝ Երևանի առաջին քաղաքային հիվանդանոցում։
Կենտրոնի ղեկավարն է հասարակական գործիչ Հայկուհի Մինասյանը։


== Պատմություն ==
«Զինվորի տուն» վերականգնողական կենտրոնը հիմնադրվել է 2018 թվականին՝ «Աջակցություն վիրավոր զինվորներին և զինհաշամնդամներին» բարեգործական հասարակական կազմակերպության (վերանվանվել է «Զինվորի տուն» բարեգործական ՀԿ) կողմից՝ ՊՆ և ԵՊԲՀ հետ գործակցությամբ։ Բացմանը ներկա են գտնվել ՀՀ նախագահ Սերժ Սարգսյանը, Պաշտպանության նախարար Վիգեն Սարգսյանը, ԵՊԲՀ ռեկտոր Արմեն Մուրադյանը և մի շարք բարերարներ։
Կենտրոնն ամբողջական վերականգնողական համալիր է, որտեղ անվճար վերականգնողական բուժում են ստանում հայրենիքի պաշտպանության ժամանակ վիրավորում ստացած զինվորները։ Վերականգնողական բուժմանը զուգահեռ վիրավոր զինվորների համար իրականացվում են սոցիալական, կրթական, մշակութային, ժամանցային բազմաթիվ ծրագրեր, լուծվում են տղաների աշխատանքի, սոցիալական վերաինտեգրման խնդիրները։ Կենտրոնը մինչև այսօր ամենատարբեր ծրագրերի շրջանակում սպասարկել է 6500-ից ավելի վիրավոր զինվորի։
Զինվորի տանը գործում է Պրոթեզավորման և օրթեզավորման ժամանակակից կենտրոն, ախտորոշիչ լաբորատորիա։
Զինվորի տունը 2021 թվականի Միքայելյան վիրաբուժության ինստիտուտում հիմնել է Ինտենսիվ թերապիայի և վերականգնողական բուժման բաժանմունք՝ ծանր գանգուղեղային և ողնուղեղային վիրավորումներ ունեցող զինվորների բուժման համար։


== Արտաքին հղումներ ==
Պատերազմի հաշմանդամների և վիրավոր զինվորների աջակցության կենտրոնի շինարարությունը մոտենում է ավարտին


== Ծանոթագրություններ ==
Ֆրանկոֆոն Ամերիկայի թանգարան

Ֆրանկոֆոն Ամերիկայի թանգարան (ֆր.՝  Musée de l'Amérique francophone, մեկենաս (գիտությունների և արվեստների հովանավոր) Ռոլանդ Լըպաժի խնդրանքով անվանվել է Ճեմարանի թանգարան ֆր.՝ Musée du Séminaire), Կանադայի ամենահին թանգարանը, գտնվում է Քվեբեկում։ Թանգարանի հիմնադրման նպատակն է եղել Հյուսիսային Ամերիկայում ֆրանսիական մշակույթի ներկայացվածությունն ու զարգացումն ապահովելը։ Թանգարանի հավաքածուի պահպանությունն ու կառավարումը 1995 թվականից ի վեր իրականցվում է Քվեբեկի Քաղաքակրթության թանգարանի (ֆր.՝ Musée de la civilisation) կողմից։ Ֆրանկոֆոն Ամերիկայի թանգարանը Քվեբեկի քաղաքակրթության թանգարանների (ֆր.՝ des Musées de la civilisation à Québec) համալիրի մաս է կազմում։


== Պատմություն ==

Հիմնադրվել է 1663 թվականին մոնսենյոր (արիստոկրատիայի և հոգևորականության բարձր դասի ներկայացուցիչներին տրվող կոչում) Ֆրանսուա դը Մոնմորանսի-Լավալի (ֆր.՝ Monseigneur François de Montmorency-Laval) կողմից։ Այդ ժամանակից ի վեր Քվեբեկի ճեմարանի շենքերից մեկի հարկի տակ է գտնվել Ֆրանկոֆոն (ֆրանսախոս) Ամերիկայի թանգարանը։ Թանգարանի գործունեության հիմքում եվրոպական կրթական և հոգևոր ավանդույթներն են։ Թանգարանում կարելի է գտնել տարբեր առարկաների հավաքածուներ, որոնք ներառում են զանազան գործիքներ՝ նախատեսված գիտության տարբեր ճյուղերի դասավանդման համար։ Դրանք թվագրվում են սկսած 1806 թվականից։ Դա է պատճառը, որ այս թանգարանը համարվում է Կանադայի ամենահին թանգարանը։
Թանգարանի հյուրասրահը գտնվում է կլոր ճակատամասով շենքում՝ Կոտ դը լա Ֆաբրիք (ֆր.՝ côte de la Fabrique) և Սեն Ֆամիյ (ֆր.՝ rue Sainte-Famille) փողոցների խաչմերուկում։ Այդ մասնաշենքը հիմնվել է Քվեբեկի ճեմարանի կողմից 1838 թվականին՝ ըստ ճարտարապետ Թոմաս Բելերժեի (ֆր.՝ Thomas Baillairgé) նախագծի։ Մասնաշենքին է միացվել նաև ճեմարանի մատուռը, որն այժմ այլևս սրբատեղի չէ, այլ դարձել է բազմարժեք սրահ, որտեղ իրականցվում են մշակութային միջոցառումներ, համերգներ։ Երբեմն ծառայում է որպես ընդունելությունների կազմակերպման սրահ։ 
1991 թվականին թանգարանը ձեռնարկել է իր թանգարանային նմուշների թվային գույքագրման գործընթաց։ Մոտ 110000 նմուշ դասակարգվել են հետևյալ հավաքածուներում՝ պատմական, ժողովրդագրական, գիտական նմուշներ, դրամագիտական նմուշներ, գեղարվեստական և դեկորատիվ արվեստի նմուշներ։
1993 թվականին Ճեմարանի թանգարանը պաշտոնապես վերանվանվել է Ֆրանսիական Ամերիկայի թանգարան (ֆր.՝  Musée de l'Amérique française), որը, 1995 թվականից ի վեր լինելով Քաղաքակրթության թանգարանի բաղկացուցիչ մաս, հավաքածուների կառավարումը հանձնել է վերջինիս։ 2013 թվականին վերանվանվել է Ֆրանկոֆոն Ամերիկայի թանգարան ((ֆր.՝  Musée de l'Amérique francophone)):


== Պատկերանիշ ==


== Ցուցադրություններ ==


=== Մշտական ցուցադրություններ ===

Քվեբեկի ճեմարանի գործունեությունը
Ճամփորդություն ֆրանկոֆոնների ճանապարհով


=== Վայրեր, որոնք արժե բացահայտել ===
Թանգարանի մատուռը և ժյուժե-Սինկլերի (ֆր.՝ Juget-Sinclair) երգեհոնը, Քվեբեկի մայր եկեղեցու (ֆր.՝ Basilique de Québec) երգեհոնի մանրակրկիտ վերականգնումը տեղի է ունեցել 1753 թվականին։
Ֆրանկոֆոն Ամերիկայի կենտրոն


== Արտաքին հղումներ ==
Թանգարանի պաշտոնական կայք


== Ծանոթագրություններ ==
Դերենոս

Դերենոս, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նովոբախմուտովկա (գյուղ, Նովոբախմուտովի գյուղական խորհուրդ)

Անվան այլ կիրառումների համար տե՛ս՝ ՆովոբախմուտովկաՆովոբախմուտովկա (ուկրաիներեն՝ Новобахмутівка), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Նովոբախմուտովկա գյուղում բնակվում էր 890 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոլան Բոնապարտ

Ռոլան Նապոլեոն Բոնապարտ (ֆր.՝ Roland Napoléon Bonaparte, մայիսի 19, 1858(1858-05-19)[…], Փարիզ - ապրիլի 14, 1924(1924-04-14)[…], Փարիզ), ֆրանսիացի արքայազն, 1910 թվականից մինչև իր մահը Ֆրանսիական աշխարհագրական ընկերության նախագահը։ Արքայազն Լյուսիեն Բոնապարտի թոռն է։


== Կենսագրություն ==
Արքայազն Ռոլան Բոնապարտը արքայազն Պիեռ Նապոլեոն Բոնապարտի (1815-1881) և Էլեոնոր Ժյուստին Ռյուֆլենի որդին էր (1832-1905) և Նապոլեոն Բոնապարտի եղբոր՝ արքայազն Լյուսիեն Բոնապարտի թոռը։
1880 թվականին նա ամուսնացել է Մարի-Ֆելիքս Բլանկի հետ, որից ունեցել է դուստր՝ արքայադուստր Մարի Բոնապարտը (1882-1962)։
1886 թվականին Բոնապարտը մասնակցել է գիտական արշավի, որը լուսանկարել և անատոմիկորեն չափել է Հյուսիսային Նորվեգիայի սաամներին։
1921-1923 թվականներին Ռոլան Բոնապարտը ֆրանսիական աստղագիտական ընկերության նախագահն էր։
1899 թվականին՝ իր զարմիկ՝ արքայազն Նապոլեոն Շառլ Բոնապարտի մահից հետո, նա դարձել է Քանինոյի և Մուզինյանոյի 6-րդ արքայազնը, սակայն այդպես էլ պաշտոնապես չի ընդունել այդ տիտղոսը։ Արքայազն Ռոլանի մահից հետո Բոնապարտների գերդաստանի ավագ գծի՝ Լյուսիեն Բոնապարտի սերունդը տղամարդկանց գծով չի շարունակվել։
Ժան-Բատիստ Շարկոն նրա պատվին անվանել է Անտարկտիդայում գտնվող Բոնապարտ Փոյնթը։ Սաամների Կվալսուն գյուղի ափից վերև գտնվող լեռներում կա նաև մի փոքրիկ լիճ, որը կոչվում է Բոնապարտտեսյեն, ինչը նշանակում է «Բոնապարտի լիճ»։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Presidents of the Société de Géographie
Շուլեգա

Շուլեգա  (ռուս.՝ Шулега), գետ Ռուսաստանում, հոսում է Կոմի Հանրապետությունում, Արխանգելսկի շրջանում։
Գետաբերանը տեղակայված է Վիչեգդա գետի աջ ափին՝ 116 կմ հեռավորության վրա։ Գետի երկարությունը՝ 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000023955
Հիդրոլոգիական ուսումնասիրությունների կոդը - 103002395
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բույսերի էկոլոգիա

Բույսերի էկոլոգիան, էկոլոգիայի մի բաժին է, որն ուսումնասիրում է բուսական օրգանիզմների, ինչպես նաև բույսերի և շրջակա միջավայրի փոխադարձ կապը և փոխգործակցությունը։


== Բնական միջավայր ==
Հաշվի առնելով բուսական օրգանիզմների կյանքի առանձնահատկությունները բույսերի էկոլոգիայում շեշտը դրվում է շրջակա միջավայրի այնպիսի էկոլոգիական գործոնների վրա, ինչպիսիք են ջուրը, լույսը, ջերմությունը, քամին, հողի քիմիական բաղադրությունը, ռելիեֆը։


=== Խոնավություն ===
Բարձրագույն երկրային բույսերը, որոնք կցված են հաստատուն սուբստրատին, ավելի մեծ չափով, քան կենդանիները, կախված են շրջակա միջավայրի խոնավության մակարդակից։ Կախված խոնավությանը և որևէ ջրային ռեժիմին հարմարվելու մեթոդներից, առանձնացվում են բույսերի հետևյալ հիմնական խմբերը, որոնք զգալիորեն տարբերվում են ինչպես արտաքնապես, այնպես էլ ներքին կառուցվածքով.

հիդրոֆիտ,
գիգրոֆիտ,
մեզոֆիտ,
կսերոֆիտ,
կրիոֆիտ։


=== Լուսավորություն ===
Այն բույսերի համար, որոնց կենսագործունեության հիմքը ֆոտոսինթեզն է, լուսավորության մակարդակը զարգացման էական գործոն է։ Կախված լիարժեք զարգացման համար անհրաժեշտ լույսի քանակից, տարբերվում են բուսական օրգանիզմների հետևյալ բնապահպանական խմբերը.

հելիոֆիտ (լուսասեր),
սցիոֆիտ (ստվերասեր),
ստվերադիմակայուն։


=== Ֆոտոպերիոդիզմ ===
Օրվա լույս և մութ ժամանակների հարաբերակցությունը մեծապես ազդում է բույսերի աճի, զարգացման և վերարտադրության վրա։ Ըստ ֆոտոպերիոդիկ ռեակցիայի տեսակի առանձնացնում են հետևյալ խմբերը՝

կարճ օրվա բույսեր. որպեսզի անցում կատարվի ծաղկմանը, պահանջվում է 12 և ավելի քիչ ժամ օրվա մեջ (կանեփ, կաղամբ, ոսկեծաղիկ, բրինձ),
երկար օրվա բույսեր. ծաղկման և հետագա զարգացման համար նրանց օրվա մեջ անհրաժեշտ է շարունակական լույս՝ ավելի քան 12 ժամ (ցորեն, վուշ, սոխ, կարտոֆիլ, վարսակ, գազար),
ֆոտոպերիոդիկ չեզոք. անտարբեր է օրվա ֆոտոպերիոդիկ տևողության նկատմամբ, և ծաղկում է օրվա ցանկացած տևողության դեպքում, բացառությամբ շատ կարճ (խաղող, լոլիկ, խլածաղիկ, և այլն)։


== Հղումներ ==
Экология растений. 6 класс. § 1. Что изучает экология растений Archived 2013-06-17 at the Wayback Machine.
Вода в жизни организмов Archived 2016-03-04 at the Wayback Machine.
Свет и его роль в жизни растений и животных Archived 2016-03-04 at the Wayback Machine.
Վինսենթ և Թեո

Վինսենթ և Թեո ( անգլ.՝ Vincent & Theo), 1990 թվականի Ռոբերտ Օլտմենի կենսագրական դրաման, որը նվիրված է Վինսենթ վան Գոգի և նրա եղբոր՝ Թեոյի փոխհարաբերություններին։


== Սյուժե ==
Ողբերգական պատմություն Վինսենթ Վան Գոգի կյանքից, որը կենտրոնացված է եղբոր՝ Թեոդորուսի հետ ունեցած փոխհարաբերությունների վրա, վերջինս օգնում էր նկարչին իր ողջ կյանքի ընթացքում։


== Դերերում ==
Թիմ Ռոթ՝ Վինսենթ վան Գոգ
Պոլ Ռիս՝ Թեոդորուս վան Գոգ
Էդրիան Բրայն՝«քեռի Ցենտ»
Ժան-Ֆրանսուա Պերե՝ Լեոն Բսսո
Իվ Դանշերֆիլդ՝ Ռենե Վալադոն
Գանս Կեստինգ՝ Անդրի Բյոժեր
Պետեր Տյոյման՝ Անտոն Մովե
Իպ Վեյնգարդեն՝ Քլազինա Մարիա Հոորնիկ
Ժան-Դենիզ Մոնարո՝ Էմիլ Բեռնար
Վլադիմիր Յորդանով՝ Պոլ Գոգեն


== Քննադատություն ==
Կինոքննադատ Սերգեյ Կուդրյավցևն այս ֆիլմն անվանում է` «բարեխիղճ, անկիրք, համարյա ակադեմիական և երկարացրած պատմություն»։


== Ծանոթագրություններ ==


== Գրականություն ==
Սերգեյ Կուդրյավցև 3500։ Ֆիլմի գիրք։ 2 հատորից կազմված։ Մ.: «Փակված դուռ», 2008.


== Արտաքին հղումներ ==
«Վինսենթ և Թեո»(անգլ.) ֆիլմը Internet Movie Database կայքում
«Վինսենթ և Թեո»(անգլ.) ֆիլմը allmovie կայքում:
Վինսենթ և Թեո(անգլ.) ֆիլմը Rotten Tomatoes կայքում
Ծաղրածուի ստվերը

Ծաղրածուի ստվերը (ռուս.՝ Тень клоуна), ռուսական Կորոլ ի Շուտ փանկ-ռոք խմբի իններորդ ստուդիական ալբոմն է, թողարկվել է 2008 թ. նոյեմբերի 15-ին «Նիկիտին» ձայնագրման լեյբլի կողմից։


== Երգացանկ ==


== Ծանոթագրություններ ==
Գվոզդովցի

Գվոզդովցի (ուկրաիներեն՝ Гвіздівці), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Գվոզդովցի գյուղում բնակվում էր 1 732 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուեսթ Այլնդ

Ուեսթ Այլնդ, Ավստրալիայի Կոկոսյան (Քիլինգ) կղզիների մայրաքաղաքը։ Բնակչությունը կազմում է մոտավորապես 120 մարդ, որը կազմում է ամբողջ բնակչության 20%-ից ավելին։ Բնակավայրի տարածքը կազմում է 6,2 կմ քառակուսի։ Բնակչության մեծամասնությունը կազմում են մալայացիները։


== Ծանոթագրություններ ==
Սվինարին

Սվինարին (ուկրաիներեն՝ Свинарин), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1545 թվականին։
2001 թվականի տվյալներով Սվինարին գյուղում բնակվում էր 425 մարդ։ Բնակավայրը զբաղեցնում է 2545 կմ² տարածք։ Բնակչության խտությունը կազմում էր 166,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The Box

«The Box», ամերիկացի ռեփեր Roddy Ricch-ի երգը, որ թողարկվել է 2019 թվականի դեկտեմբերի 6-ին նրա Please Excuse Me for Being Antisocial նորամուտային ստուդիական ալբոմից (2019)։ Սինգլը հասել է առաջին հորիզոնականին ամերիկյան Hot 100 հիթ-շքերթում։ Երգը ժողովրդականության արժանացել է Tik Tok-ում վիրուսային տեսանյութի շնորհիվ։


== Արձագանքներ ==
Երգն արժանացել է երաժշտական փորձագետների ու քննադատների դրական արձագանքին։ Vibe ամսագրից Դերիլ Ռոբերտսոնը նշել է, որ «The Box» երգը «Boom Boom Room» և «Start with Me»երգերի հետ միասին «ևս մեկ ապացույց է այն բանի, որ Atlantic Records ստուդիան կարող է գրել հզոր ռադիոհիթեր»։ HipHopDX-ից Ջոշ Սվետցը գրել է, թե այդ տղան գրել է անչափ զիլ երգ։ Pitchfork համացանցային հրատարակությունից Ալֆոնս Պիեռը հայտարարել է, որ երգը Ռոդիի ունիվերսալության լավագույն օրինակ է, որը նրա համար և՛ շնորհ է, և՛ անեծք։ Երգը բարձր է գնահատել նաև Միտչ Ֆինդլին HotNewHipHop-ից, որը նշել է, թե «չնայած նրա Please Excuse Me for Being Antisocial ալբոմը վառ պահեր չի տվել, բայց դրանցից ոչ մեկն այնքան հզոր չէ, ինչպես «The Box»-ը»։ Billboard ամսագրից Էրան Մամոն նույնպես բարձր է գնահատել Ռիչի ստեղծագործական տաղանդը։


== Կամերցիոն հաջողություն ==
«The Box» երգն ամերիկյան Billboard Hot 100 հիթ-շքերթում նորամուտը կատարել է 47-րդ հորիզոնականում 2019 թվականի դեկտեմբերի 21-ին և չորս շաբաթ անց հասել Billboard Hot 100 առաջին հորիզոնականին՝ դառնալով առաջին հորիզոնականն զբաղեցրած առաջին նոր երգը 2020-ական թվականներին (մինչ այդ առաջին հորիզոնականը հունվարին զբաղեցրել են միայն հին երգեր՝ «All I Want for Christmas Is You» Մրայա Քերիի կատարմամբ և «Circles» ռեփեր Post Malone-ի կատարմամբ)։ Միաժամանկ երգն արդեն երկրորդ շաբաթում զբաղեցրել է առաջին հորիզոնականը Billboard Streaming Songs սթրիմինգային հիթ-շքերթում (68,2մլն սթրիմ) և հասել ութերորդ հորիզոնականին Digital Songs հիթ-շքերթում 11,000 ներբեռնմամբ։ Դրանից բացի, երգը գլխավորել է երկու հիփ-հոփ հիթ-շքերթները՝ Hot R&B/Hip-Hop Songs և Hot Rap Songs (առաջին անգամ կատարողի կարիերայում)։


== Հիթ-շքերթներ ==
Illegal chart entered Ireland4|2


== Հավաստագրումներ ==


== Ծանոթագրություններ ==


== Արտաքին հղումներ ==
 «The Box» (Official Audio) (անգլ.)
Օրոմոներ

Օրոմոներ, գալլա, գալլասներ, ժողովուրդ։
Բնակվում են Եթովպիայում (10,5 միլիոն) և Հյուսիսային Քենիայում (110 հազար, 1978)։ Լեզուն պատկանում է սեմա–քամական ընտանիքի քուշական խմբին։ Օրոմոները բաժանվում են մի քանի խմբի (տուլամա, արուսսներ, բորանա և այլն)։ Կենտրոնական և Արևմտյան Եթովպիայի Օրոմոները հիմնականում զբաղվում են անասնապահության հետ համատեղված երկրագործությամբ, իսկ Հարավային Եթովպիայի և Քենիայի Օրոմոները՝ անասնապահությամբ։ Օրոմոների մի մասը միաբնակ քրիստոնյաներ են, մնացածը՝ մուսուլմաններ։ Եթովպիայում Օրոմոներ մյուս ժողովոլրդների հետ միավորվում են եթովպական միացյալ ազգի մեջ։
Քինգսլի Բոատենգ

Քինգսլի Բոատենգ (անգլ.՝ Kingsley Boateng, ապրիլի 7, 1994(1994-04-07), Mampong, Mampong Municipal District, Ashanti Region, Գանա), գանացի ֆուտբոլիստ, որը հանդես է գալիս իտալական Բարիում։


== Ակումբային կարիերա ==


=== Միլան ===
2011-2013 թվականներին հանդես է եկել իտալական Միլանի երիտասարդական թիմում։


=== Կատանիա ===
2013 թվականի օգոստոսին տեղափոխվել է Կատանիա։ Իր դեբյուտը նշել է սեպտեմբերի 22-ին Պարմայի դեմ խաղում։


=== Բրեդա ===
2014 թվականի աշնանը տեղափոխվել է հոլանդական Բրեդա։


=== Բարի ===
2015 թվականի հունվարի 15-ին Բոատենգը տեղափոխվել է իտալական Բարի։


== Ազգային հավաքական ==
2012-2013 թվականներին հանդես է եկել Իտալիայի Մ19 հավաքականում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Սիերա Գրանդի

Սիերա Գրանդի (պորտ.՝ Serra Grande), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Իտապորանգա գավառի կազմի մեջ։ Բնակչությունը կազմում է 3045 մարդ՝ 2006 թվականի տվյալներով։ Գրավում է 83,473 կմ2 տարածք։ Բնակչության խտությունը՝ 36,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.822.354,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.306,41 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,590 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սիերա Գրանդիի մասին
Գանձափարախ (լեռ)

Գանձափարախ, լեռ Զանգեզուրում։ Հիշատակում է Մ․ Թաղիադյանը, ըստ որի գտնվում էր Մեղրի ավանի մոտ։ Այլ աղբյուրներ չեն հիշատակում։


== Ծանոթագրություններ ==
Տերակոտա

Տերակոտա, թրծուն, թրծակավ, չջնարակված, գունավոր, ծակոտկեն մակերեսով գեղարվեստական և կիրառական խեցեղեն կերտվածքներ (անոթներ, սկահակներ, քանդակներ, խաղալիքներ, հախճասալեր, ճարտարապետական մանրամասեր և այլն)։ Թրծվելուց հետո տերակոտան ստանում է բնորոշ գույն (բաց դեղնավունից մինչև կարմիր-դարչնագույն, սև) ու մակատեսք (խոշորահատիկից մինչև մանրահատիկ՝ լրիվ կամ մասնակի ողորկությամբ)։ Գեղարվեստական տերակոտայի նմուշները հայտնի են նոր քարի դարից։ Կիրառվում է նաև ժամանակակից քանդակագործության մեջ։
Ապրանքային բորսա

Ապրանքային բորսա, բորսային ապրանքների կազմակերպած շուկա՝ ամրագրված անդամությամբ և առևտրի կանոններով։ Ապրանքային բորսան՝ դա նյութական օբյեկտների՝ հումքի, սարքավորումների գնման-վաճառման գծով մշտապես գործող կազմակերպված շուկա է։ Այստեղ ապրանքների գնում-վաճառումը իրականացվում է դրա համար սահմանված ստանդարտների ու նմուշների փաստաթղթերի հիման վրա։ Դրանց միջոցով կարգավորվում են ապրանքների տեսականին, ծավալը, գները, պայմանագրերի կնքումը և դրանց պայմանների կատարումը։
Միջնադարյան ժամանակաշրջանում առևտրի սուբյեկտների քանակը սահմանափակ էր։ Դա նշանակում է, որ շրջանառության քանակը չնչին էր։ Գերակշռում էր առևտրի շրջանառության քանակը, այսինքն կայուն առևտրի կետեր գոյություն չունեին։ 1531 թ. Իտալական առևտրականները Բրյուգե քաղաքում ստեղծեցին բորսայի նախնական տեսակը, որը XlV-XVդդ շատ մեծ դեր էր խաղում միջազգային առևտրում։ Այդ բորսան ուներ ինտերնացիոնալիստական բնույթ, ինչպես և ժամանակակից բորսաները։ Այստեղ ևս ի հայտ եկան մակլերները, որոնք ծառայում էին արևտրականներին։ Բորսա անվանումը տեղափոխվեց Անտվերպեն և XVl դարում սփռվեց ամբողջ աշխարհով։ Միայն Լոնդոնում դա կոչվում է Stock  Exchange (ֆոնդային փոխանակում)։
Ապրանքային բորսաներում գլխավորապես վաճառվում է միատարր և կայուն որակ ունեցող ապրանքներ՝ մետաղ, նավամթերք, հացահատիկի և գյուղատնտեսական այլ ապրանքներ, ըստ որում գործարքների մեծ մասը կնքնվում է հետագա մատակարարումների պայմաններում։
Աշխարհի խոշորագույն ապրանքային բորսաները գտնվում են Լոնդոնում, Նյու Յորքում, Չիկագոյում։
Հայաստանում ապրանքաբորսային գործը ձևավորման ընթացքում է, շատ բորսաներ դեռևս չունեն մասնագիտացում, նրանցում վաճառվում են տարաբնույթ ապրանքներ, մասնավորապես, մանկական հագուստ, լվացքի մեքենա, կտորեղեն, բնակարան, հողակտոր և այլն։
Բորսային օրենքները տարբեր քաղաքներում տարբեր են։
Օրինակ՝ գերմանական բորսայի մուտքը արգելված `

բորսայից վտարված     մարդկանց համար
խնամակալության տակ     գտնվող անձանց համար
խաբեբաների համար
սնանկացածների համար
հոգեկան հիվանդների     համար
կանանց համար- Բեռլին քաղաքի բորսայում 1907թ. աշխատում էին 2914 մարդ, որոնցից`

առևտրականներ` 1716
մակլերներ                      85
օժանդակ աշխատողներ 1113- փարիզյան բորսան բաց էր բոլորի համար
- Վիեննայի բորսայում ավելի խիստ էր քան Բեռլինի բորսան` գործարք կատարելու համար պետք է տաին գրավոր դիմում, հասցեով, զբաղմունքով, ինչպես նաև 2 բորսայի անդամների երաշխավորությունը։


== Ծանոթագրություններ ==
Ռոբերտ Օ’Բրայեն

Ռոբերտ Չարլզ Օ’Բրայեն (անգլ.՝ Robert Charles O'Brien, հունիսի 18, 1966(1966-06-18), Լոս Անջելես, Կալիֆոռնիա, ԱՄՆ), ամերիկացի իրավաբան և քաղաքական գործիչ, 2019-2021 թվականներին ԱՄՆ նախագահի ազգային անվտանգության հարցերով խորհրդականը։


== Կենսագրություն ==
Լոս Անջելեսի կալիֆոռնյան համալսարանում ստացել է իրավունքի բակալավրի, իսկ Բերկլիի համալսարանում՝ դոկտորի կոչում։ Լոս Անջելեսի «Larson O’Brien, LLP» իրավաբանական ընկերության գործընկերն էր։ 1987 թվականին՝ Լոս Անջելեսի համալսարանն ավարտելուց հետո, ստացել է դրամաշնորհ՝ շարունակելու կրթությունը աշխարհի ցանկացած կետում, և ուսումնասիրել է քաղաքագիտություն և պետական կառավարում Հարավաֆրիկյան Ֆրի Սթեյթ նահանգի համալսարանում։ Այդ ընթացքում ՀԱՀ-ում ծանոթացել է իր ապագա կնոջ հետ և սովորել Աֆրիկանսում (բրիտանական «The Guardian» թերթի տվյալներով՝ առաջին սևամորթ ուսանողին թույլատրվել է ուսումը հիշյալ համալսարանում միայն 1988 թվականին)։
1996-1998 թվականներին՝ որպես ԱՄՆ բանակի պահեստազորի սպա, համագործակցել Է ՄԱԿ-ի Անվտանգության խորհրդի հետ՝ զբաղվելով 1991 թվականին Քուվեյթ ներխուժման հետևանքով Իրաքի դեմ բազմամիլիարդանոց հայցերով, որին հաջորդել է Պարսից ծոցում տեղի ունեցած առաջին պատերազմը։ 2005 թվականին հրաժարական է տվել մայորի կոչումով։
2000-ական թվականների սկզբից աշխատել է ԱՄՆ պետական դեպարտամենտում։ Պետքարտուղարներ Կոնդոլիզա Ռայսի և Հիլարի Քլինթոնի լիազորությունների ընթացքում մասնավոր-պետական գործընկերության համանախագահն էր Աֆղանստանում իրավաբանական բարեփոխումներ իրականացնելու համար, որի շրջանակներում անցկացվել է դատավորների, դատախազների և փաստաբանների ուսուցում։ 2012 թվականին Միթ Ռոմնիի և Սքոթ Ուոքերի նախագահական ընտրարշավի ընթացքում արտաքին քաղաքականության ազգային անվտանգության հարցերով խորհրդական էր։ 2016 թվականին հրատարակել է «While America Slept: Restoring American Leadership to a World in Crisis» գիրքը, որտեղ պաշտպանել է ուժային օպերացիաների միջոցով խաղաղության պահպանման քաղաքականությունը և քննադատել Բարաք Օբամայի վարչակազմին միջազգային խնդիրների լուծման դիվանագիտական մեթոդների նկատմամբ ավելորդ հակվածության համար։ 2018 թվականի մայիսին նշանակվել է ԱՄՆ նախագահ Դոնալդ Թրամփի՝ պատանդների գործերով հատուկ ներկայացուցիչ։
2019 թվականի սեպտեմբերի 18-ին՝ Ջոն Բոլթոնի հրաժարականից հետո, նշանակվել է ԱՄՆ նախագահի ազգային անվտանգության հարցերով խորհրդական։
2020 թվականի հոկտեմբերի 20-ին նրան Բրազիլիայից հրավիրել են մասնակցելու «Artemis» լուսնային ծրագրին։


== Անձնական կյանք ==
Օ’Բրայենը դաստիարակվել է որպես կաթոլիկ, սակայն քսան տարեկանում ընդունել է Հիսուս Քրիստոսի Վերջին Օրերի Սրբերի եկեղեցու վարդապետությունը և ազգային անվտանգության հարցերով խորհրդական նշանակվելուց հետո դարձել ԱՄՆ քաղաքական համակարգի ամենաբարձրաստիճան մորմոնը։


== Ծանոթագրություններ ==


== Արտաքին հղումներ ==
«Robert Charles O'Brien» (անգլերեն)։ ԱՄՆ պետքարտուղարություն։ 2019-09-18։ Վերցված է 2019-09-21 
Appearances on C-SPAN
Սարգիս Աբովյան (դերասան)

Անվան այլ կիրառումների համար տե՛ս՝ Սարգիս Աբովյան (այլ կիրառումներ)Սարգիս Աբովյան (Սարգիս Բախշիի Աստվածատրյան, 1900, Թիֆլիս, Ռուսական կայսրություն - 1931), հայ դերասան, ռեժիսոր։


== Կենսագրություն ==
Կրթությունն ստացել է Թիֆլիսի ռուսական գիմնազիայում։ 1917 թվականին անդամակցել է Թիֆլիսում կազմակերպված հայ աշակերտա-ուսանողական դրամատիկական ընկերությանը, մասնակցել «Ժլատ ասպետ», «Չար ոգի», «Հույսի կործանումը» ներկայացումներին, հանդես գալով կարևոր դերերով։ 1921 թվականին Լևոն Քալանթարի և Ստ. Քափանակյանի «Որոնումներ» թատրոնի կազմում եկել է Երևան, աշխատել նորաստեղծ Պետական թատրոնում։ Ապա մեկնել է Մոսկվա, սովորել Ա. Խաչատրյանի ստուդիայում, որի ղեկավարությունը հետագայում անցել է Ռուբեն Սիմոնովին։ Ստուդիան ավարտելուց հետո հրավիրվել է Լենինական (այժմ՝ Գյումրի), որպես Պետական երկրորդ թատրոնի ռեժիսոր, ուր բեմադրել է «Ինգա», «Ռելսերը զրնգում են» և այլ պիեսներ։ Մահացել է 1931 թվականին 31 տարեկանում։


== Ծանոթագրություններ ==
01-99 (այլ կիրառումներ)

01-99-ը կարող է վերաբերել․

01-99 - 1959 թվականին Հայֆիլմում նկարահանված կարճամետրաժ կատակերգական ֆիլմ։
01 99 (հաղորդաշար) - ճանաչողական հեռուստանախագիծ Արմենիա հեռուստաընկերության եթերում։
NGC 7839

NGC 7839 (այլ նշանակումներ՝ PGC 539), կրկնակի աստղ Պեգասի համաստեղությունում։ Օբյեկտը հայտնաբերել է ֆրանսիացի աստղագետ Գիյոմ Բիգուրդանը 1886 թվականի նոյեմբերի 18-ին՝ օգտագործելով 30,48 սմ (12 դյույմ) ռեֆրակտոր։
Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։


== Նկարագրություն ==
Այս աստղագիտական մարմինը կրկնակի աստղ է, որը Ջոն Դրեյերը նկարագրել է որպես «շատ թույլ, բավականին փոքր, ցրված, խայտաբղետ, բայց ոչ կայուն»։
Օբյեկտը գտնվում է հյուսիսային երկնքում գտնվող Պեգաս համաստեղությունում։
Օբյեկտը թվագրվում է 2000.0 էպոխայով։ Նրա ուղիղ ծագումը, այսինքն՝ խավարածրի և երկնային հասարակածի միջև չափված անկյունը՝ իր գագաթով գիշերահավասարին, 00h 07m 0,5s է, իսկ թեքումը, այսինքն՝ աղեղի բարձրությունն այս անկյան տակ, +27° 38′ 7,7″։


== Դիտարկում ==
Աստղագետ Հարոլդ Քորվինը պնդում է, որ դիրքը ճշգրտորեն համապատասխանում է ավելի պայծառ 15-րդ մեծության աստղի դիրքին, որը զույգի հյուսիսարևելյան անդամն է, և ավելի թույլ աստղը համարում է NGC օբյեկտի մաս միայն այն իմաստով, որ նրա լույսը կարող էր Գիյոմ Բիգուրդանին թողնել միգամածություն ունեցող օբյեկտի տպավորություն։ Քորվինի նախադրյալ դիրքը տարբերվում է NED պրեցեսիայի հաշվիչով ձեռք բերվածից, այնուամենայնիվ, նա հաճախ հղում է անում բնօրինակ դիտարկումներին, և եթե նույնականացումը ճիշտ է, Դրեյերի հրապարակված նշանակումները ներառում են փոքր կլորացման սխալներ, երբ բերվում են մինչև 1860 կոորդինատների։ Ամեն դեպքում, ընդհանուր համաձայնություն կա, որ NGC 7839-ը կա՛մ ավելի պայծառ աստղ է, կա՛մ զույգ աստղեր, այլ ոչ թե միգամածություն։


== Ծանոթագրություններ ==


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 7839
Կայուել Կրեպինի

Կայուել Կրեպինի (ֆր.՝ Caillouël-Crépigny), համայնք Ֆրանսիայում, որը մտնում է Պիկարդիա երկրամասի և Էնա գավառի կազմի մեջ։ Մտնում է նաև Շոնի կանտոնի կազմի մեջ։ Համայնքի շրջան հանդիսանում է Լանը։
Համայնք INSEE ծածկագիրն է 02273։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 420 մարդ։


== Տնտեսություն ==
2010 թվականին 302 մարդկանցից (15—64 տարեկան) 201-ը եղել են առավել ակտիվ տնտեսվարողներ, 101-ը եղել են համեմատաբար ոչ ակտիվ (ակտիվության ցուցանիշը կազմել է 66,6 %, 1999 թվականին եղել է 66,0 %)։ 201 ակտիվ քաղաքացիներից 181-ը աշխատել են տարբեր ձեռնարկություններում (98 տղամարդ և 83 կին), անաշխատունակների թիվը կազմել է 20 մարդ (9 տղամարդ և 11 կին)։ 101 ոչ ակտիվ մարդկանցից 15-ը եղել են կամ աշակերտ կամ էլ ուսանող, 48-ը եղել են թոշակառու, 38-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կայուել Կրեպինի ազգային համալսարանի վիճակագրությունը (ֆր.)
Վարվարովկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1905 թվականին։
2001 թվականի տվյալներով Վարվարովկա գյուղում բնակվում էր 33 մարդ։ Բնակավայրը զբաղեցնում է 0,502 կմ² տարածք։ Բնակչության խտությունը կազմում էր 65,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)